Super Pit aukso kasykla

Super Pit aukso kasykla () – 3,5 km ilgio, 1,5 km pločio ir virš 600 m gylio atvira aukso kasykla Australijoje, Vakarų Australijos valstijoje, Kalgurlio pietrytiniame pakraštyje. Viena didžiausių Australijos aukso kasyklų. Priklauso Kalgoorlie Consolidated Gold Mines bendrovei, yra didžiausias Kalgurlio darbdavys, aprūpinantis darbu apie 1100 miesto gyventojų.About Us , The Super Pit. Nuoroda tikrinta 2020-01-02.

Įkurta 1989 m., sujungus keletą nedidelių požeminių aukso kasyklų. Auksas vietovėje kasamas nuo 1893 m., aukso telkiniai, vadinamoji „Auksinė mylia“ () – vieni didžiausių pasaulyje. Dėl didelės aukso koncentracijos vietovė anksčiau buvo laikoma „turtingiausia pasaulio kvadratine mylia“.Jarrod Lucas, No end in sight for Australia’s longest-running gold rush on Kalgoorlie-Boulder’s Golden Mile, ABS News, 2018 m. rugpjūčio 30 d. Nuoroda tikrinta 2020-01-02. Per 30 veiklos metų kasykloje iškasta daugiau nei 21 milijonas Trojos uncijų (653 t) aukso. Iki 2016 m. tai buvo didžiausia Australijos aukso kasykla, kuri užtikrindavo apie 8% visos Australijos metinės aukso produkcijosGolden Mile & Super Pit, Goldfields History, Eastern Goldfields Historical Society. Nuoroda tikrinta 2020-01-02. (nuo 2016 m. didžiausia – Bodingtono aukso kasykla netoli Perto). 2017–2018 finansiniais metais kasykloje iškasta 730 000 Trojos uncijų (22,7 t)  aukso, tačiau po 2018 m. gegužę įvykusios nuošliaužos, 2018–2019 finansiniais metais aukso gavyba sumažejo iki 490 000 Trojos uncijų (15,2 t).Jarrod Lucas, Aussie miner Saracen strikes $1.1b Super Pit deal on Kalgoorlie's Golden Mile, ABS Goldfields, 2019 m. lapkričio 18 d. Nuoroda tikrinta 2020-01-02.

Iš kasyklos kasmet išvežama apie 15 milijonų tonų uolienų.10 fast facts about Kalgoorlie's massive Super Pit, Mining People International, 2017 m. balandžio 11 d. Nuoroda tikrinta 2020-06-11.

 Šaltiniai 

Kategorija:Australijos kasyklos